CELEX: 32016D0017
Language: hu
Date: 2016-01-07 00:00:00
Title: A Bizottság (EU) 2016/17 végrehajtási határozata (2016. január 7.) a 2002/53/EK tanácsi irányelv alapján egy, a mezőgazdasági növényfajok közös fajtajegyzékében felsorolt kenderfajta forgalmazásának az Egyesült Királyság által az ország területén történő betiltására való felhatalmazásról

8.1.2016   
            
            
               HU
            
            
               Az Európai Unió Hivatalos Lapja
            
            
               L 5/7
            
         A BIZOTTSÁG (EU) 2016/17 VÉGREHAJTÁSI HATÁROZATA
   (2016. január 7.)
   a 2002/53/EK tanácsi irányelv alapján egy, a mezőgazdasági növényfajok közös fajtajegyzékében felsorolt kenderfajta forgalmazásának az Egyesült Királyság által az ország területén történő betiltására való felhatalmazásról
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 18. cikkére,
   mivel:
   
               (1)
            
            
               A Bizottság a 2002/53/EK irányelvvel összhangban az Európai Unió Hivatalos Lapjának C sorozatában közzéteszi a mezőgazdasági növényfajok közös fajtajegyzékét (2), amely tartalmaz bizonyos kenderfajtákat.
            
         
               (2)
            
            
               Az 1307/2013/EU európai parlamenti és tanácsi rendelet (3) 32. cikkének (6) bekezdése előírja, hogy annak elkerülése érdekében, hogy tiltott növények támogatásban részesüljenek, a kender termelésére használt területek csak abban az esetben támogathatók, ha a felhasznált fajták tetrahidrokannabinol-tartalma nem haladja meg a 0,2 %-ot.
            
         
               (3)
            
            
               A 809/2014/EU bizottsági végrehajtási rendelet (4) 45. cikkének (3) bekezdése úgy rendelkezik, hogy amennyiben egy adott kenderfajta összes mintájának átlagos tetrahidrokannabinol-tartalma a második évben is meghaladja az 1307/2013/EU rendelet 32. cikkének (6) bekezdésében megállapított értéket, a tagállamok felhatalmazást kérnek a Bizottságtól a szóban forgó fajta forgalmazásának a 2002/53/EK tanácsi irányelv 18. cikkével összhangban történő megtiltására.
            
         
               (4)
            
            
               2015. április 28-án a Bizottság a Finola kenderfajta forgalmazásának megtiltására irányuló felhatalmazás iránti kérelmet kapott az Egyesült Királyságtól, mivel annak tetrahidrokannabinol-tartalma két egymást követő évben meghaladta az engedélyezett 0,2 %-os értéket.
            
         
               (5)
            
            
               Az Egyesült Királyság kérelmét ennek alapján el kell fogadni.
            
         
               (6)
            
            
               Annak érdekében, hogy a Bizottság tájékoztathassa a többi tagállamot és naprakésszé tehesse a mezőgazdasági növényfajok közös fajtajegyzékét, az Egyesült Királyságot fel kell kérni, hogy tájékoztassa a Bizottságot az e határozatban megadott felhatalmazás alkalmazásának időpontjáról.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az Egyesült Királyság a 2002/53/EK irányelv 18. cikkével összhangban felhatalmazást kap arra, hogy az ország egész területén vagy bármely részén megtiltsa a Finola kenderfajta forgalmazását.
   2. cikk
   Az Egyesült Királyság értesíti a Bizottságot, hogy mely időponttól kezdve kíván élni az 1. cikkben említett felhatalmazással.
   3. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2016. január 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 193., 2002.7.20., 1. o.
   
   
      (2)  A legfrissebb teljes kiadás: HL C 450., 2014.12.16., 1. o.
   
   
      (3)  Az Európai Parlament és a Tanács 2013. december 17-i 1307/2013/EU rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
   
      (4)  A Bizottság 2014. július 17-i 809/2014/EU végrehajtási rendelete az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).